Vora 200 joves van participar el dissabte en la Jornada de Portes Obertes del Centre Obert d'Alaquàs
28/02/2005 18:47:00

# Vora 200 joves van participar el dissabte en la Jornada de Portes Obertes del Centre Obert d'Alaquàs

*   28/02/2005 18:47:00
*   [Imprimir](#)
*   Compartir
*    https://www.alaquas.org/documento.asp?id\_do=9545

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9545%2F0&title=Ajuntament%20d%27Alaqu%C3%A0s.%20Premsa.Vora%20200%20joves%20van%20participar%20el%20dissabte%20en%20la%20Jornada%20de%20Portes%20Obertes%20del%20Centre%20Obert%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9545/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9545/9545_Form_4.jpg)](https://www.alaquas.org/ficheros/documentos/2005/2/9545/9545_Form_10.jpg "<a href='https://www.alaquas.org/ficheros/documentos/2005/2/9545/9545_Form_10.jpg' target=_blank><i class='fa fa-external-link' aria-hidden='true'></i>.Vora 200 joves van participar el dissabte en la Jornada de Portes Obertes del Centre Obert d'Alaquàs</a>")

Les i els participants van gaudir de les diferents activitats programades

Vora 200 persones van acudir el passat dissabte 26 de febrer al local del Centre Obert ubicat al carrer Antoni Machado d'Alaquàs, amb motiu de la Jornada de Portes Obertes que cada any es celebra per a donar a conèixer aquest servei públic que ofereix l'Ajuntament d'Alaquàs per als i les joves d'entre 10 i 18 anys. Tant majors com menuts van gaudir de totes les activitats organitzades.

La jornada va començar a les 11 del matí i va finalitzar cap a les 14 hores del migdia. L'Alcalde d'Alaquàs, Jorge Alarte va estar present també en l'activitat, visitant cadascun dels tallers que s'organitzaren al mateix local del Centre Obert i al pati del col·legi públic González Gallarza.

Els i les participants pogueren gaudir a l'aire lliure, gràcies al bon oratge que es va donar al llarg de tota la jornada, dels campionats de futbol, bàsquet i hockey sobre patins. Hi va haver també un taller de malabars, de cuina i de manualitats a més de campionats de futbolí, tennis de taula i diversos jocs de taula. Dins del local es va poder contemplar també una exposició de fotografies.  L'aula multimèdia del col·legi González Gallarza es va obrir també a tots els i les  participants per tal de donar a conèixer la pàgina web del Centre Obert. Cada taller va comptar amb la presència d'un monitor, encarregat de dinamitzar les sessions. La jornada es va complementar amb un esmorzar.

El Centre Obert és un lloc de trobada per a joves on es poden realitzar tot tipus de jocs i activitats destinades a ocupar el temps lliure amb una àmplia oferta: Tallers de cuina, manualitats i prevenció, aula multimèdia, jocs diversos, espais de ball, eixides culturals i lúdiques, activitats esporives i videofòrum

Per a inscriure's, cal dirigir-se a la recepció de l'Àrea Sociocultural, de 9 a 19 hores ininterrompudament o als diferents locals del Centre Obert, en horari de 17:30 a 20:30 hores. Hi ha quatre seus: una al carrer Antonio Machado, altra al col·legi González Gallarza, altra al Centre l'Olivar i l'última al col·legi Vila d'Alaquàs.